**PETEK, 3.4.**

**SLO IN SPO : ŽIVALSKO TELO**

1.Malo jutranje telovadbe za možgančke…

Nadaljuj poved, ki ti jo starši preberejo.

Najtežja žival na svetu je …

Najdaljši vrat ima …

Najbolj hitro teče …

Največji ptič, ki ne leti, je …

Najbolj »zvita« žival je …

2.Odpri DZ3 na strani 47.

Ker posnetka ne moreš poslušati, sem zamenjala navodilo za delo. Za vsako žival povej:

-kako se imenuje,

-kje živi,

-s čim je pokrito njeno telo (dlaka, perje, luske,..) in

-kateri so deli njenega telesa (noge, plavuti, krila, rep, kljun, kremplji,..).

Potem pa sam preberi naslednje povedi in v DZ obkroži žival, ki jo poved opisuje.

IMA PUHASTO PERJE IN ČIVKA.

ZJUTRAJ GLASNO KIKIRIKA.

PREDE, PRASKA, MIJAVKA.

DAJE NAM MLEKO. MU-MU-MU!

3.Vzemi zvezek za SPO in napiši naslov : ŽIVALSKO TELO

Izberi eno žival in jo «na veliko« nariši ter pobarvaj.

Pazi, da narišeš vse dele telesa.

Nato pa naredi še eno izmed nalog (kar zmoreš):

**a**-telesu zapiši ime vsakega njegovega dela **ALI**

**b**-pod risbo napiši 1,2,3 povedi o živali.

**GUM – Pesmica METULJČEK CEKINČEK**

Na linku <https://www.youtube.com/watch?v=8TjWsgjfCuY> prisluhni najprej pesmici o metuljčku. Veš, kakšne barve je cekinček? Poišči ga na spletu ali v knjigi.

Večkrat poslušaj in pripevaj pesmico. Nato prisluhni še ostalim pesmicam. Nekatere sigurno že poznaš.

**MAT – O LIKIH**

Danes boš prvič risal like v matematični zvezek. Napiši naslov : **LIKI**

Desno ob robu lista **napiši** PRAVOKOTNIK in ga **nariši** ter pobarvaj z rdečo barvico.

Pod njim napiši KVADRAT in ga nariši ter pobarvaj z modro.

Nato napiši KROG in ga nariši ter pobarvaj z zeleno.

Nazadnje napiši TRIKOTNIK in ga nariši ter pobarvaj z oranžno barvico.

UPORABI ŠABLONO.

Pod zapis s šablono nariši različne živali **samo** iz likov. Npr ptiček iz kroga, trikotnikov; medved iz krogov in pravokotnikov,..Prepusti se domišljiji in ustvarjaj!

A bodi natančen pri risanju likov. Tokrat bom preverila, kako jih rišeš. Prosim, pošljite mi fotografijo današnjega risanja likov.

**PS.** Zahvaljujem se staršem, ki so uspeli poslati fotografije tabele za SPO od prejšnjega petka in risbice koronavirusov od srede. Še enkrat hvala. Hkrati pa prosim tiste, ki tega še niste naredili, da to uredite zaradi dokumentiranja povratnih informacij.

Zelo prijetno je bilo klepetati po telefonu z vami in z otroki. Veliko smo govorili in malo smo brali;) Vsekakor pa je to odlična priložnost za dajanje konkretnih navodil ali nasvetov pri učenju bralne tehnike, kjer so še težave. Pri tistih, ki že znajo, pa je dobrodošel nasvet za izboljšavo.

Razmišljala sem, da bi lahko komunicirali preko brezplačnih aplikacij Viber ali WhatsApp, če želite. Imam oboje. Namreč kot kaže situacija bo pouk na daljavo kar trajal in nekaj nalog bo zahtevalo pogovor.

Zopet vas nagovarjam, da mi pišite ali me pokličete, če imate kakšno vprašanje, predlog,..

Želim vam lep konec tedna!